ศึกษาเคล็ดลับแมวใช้ลิ้น ทำความสะอาดร่างกาย
แมวเป็นหนึ่งในสัตว์เลี้ยงยอดนิยม เพราะมีความน่ารัก น่าเอ็นดู ชอบออดอ้อน แต่บางครั้งก็เมินเฉย เป็นตัวของตัวเอง พฤติกรรมต่างๆ นานาเหล่านี้ทั้งน่าสงสัยหรือมองได้อย่างเพลิดเพลิน และเป็นที่รู้กันว่าแมวส่วนใหญ่จะไม่ชอบน้ำ ทว่าแมวก็ได้ชื่อว่าเป็นสัตว์ที่รักความสะอาดไม่น้อย โดยจะทำความสะอาดร่างกายด้วยการใช้ลิ้นเลียขนประมาณ 14 ชั่วโมงต่อวัน,การวิจัยที่ผ่านๆมาเผยว่าแมวเลียขนตนเองก็คือการดูแลรักษาร่างกายให้สะอาด เป็นการกำจัดหมัด ขจัดเศษสิ่งสกปรก และช่วยระบายความร้อนภายในร่างกายออกไป เมื่อเร็วๆนี้ นักวิจัยจากสถาบันวิจัยจอร์เจียเทค (The Georgia Tech Research Institute-GTRI) ได้เผยถึงข้อมูลเชิงลึกใหม่เกี่ยวกับวิธีที่แมวทำความสะอาดขนตนเอง ด้วยการติดกล้องวิดีโอความเร็วสูงแอบดูเคล็ดลับวิธีที่แมวทำ โดยใช้เครื่องเอกซเรย์คอมพิวเตอร์ระดับไมโครเมตรสแกนดูลิ้นของสัตว์ 6 ชนิด ได้แก่ แมวเลี้ยง บ็อบแคท เสือคูการ์ เสือดาวหิมะ เสือ และสิงโต ทีมวิจัยพบว่าปุ่มลิ้น (papillae) สากๆ ของแมวจริงๆแล้วก็คือกระดูกรูปทรงกรวยขนาดเล็กคล้ายกับกรงเล็บจิ๋วมีประมาณ 300 กรวย โครงสร้างเหล่านี้ทำจากเคราติน (keratin) ทำหน้าที่ดูดซึมน้ำลายได้อย่างรวดเร็ว วิดีโอความเร็วสูงเผยให้เห็นว่าแมวสามารถปล่อยน้ำลายไปยังขนด้วยการเลีย และปุ่มลิ้นรูปกรวยก็ยังเจาะลึกเข้าถึงผิวหนังได้,การค้นพบนี้เป็นแรงบันดาลใจให้นักวิจัยสร้างแปรงขนอ่อนคล้ายกับลิ้นแมว ทำจากยางซิลิโคนด้วยการพิมพ์ 3 มิติ โดยพบว่าอุปกรณ์ดังกล่าวทำความสะอาดได้ง่ายกว่าแปรงสีฟันทั่วๆไป ซึ่งสามารถใช้ได้กับคนหรือช่วยให้คนที่มีอาการแพ้แมวไม่ต้องทรมานกับการสูดจมูกบ่อยๆ.
นักวิจัยจากสถาบันวิจัยจอร์เจียเทค (The Georgia Tech Research Institute-GTRI) ได้เผยถึงข้อมูลเชิงลึกใหม่เกี่ยวกับวิธีที่แมวทำความสะอาดขนตนเอง ด้วยการติดกล้องวิดีโอความเร็วสูงแอบดูเคล็ดลับ
แมว,ทำความสะอาดร่างกาย,เลียขน,ลิ้นแมว,ชื่นชีวิต,การศึกษา